Atajalų kalba
Atajalų kalba (Tayal) – austroneziečių šeimos kalba, vartojama atajalų – Taivano autochtonų, gyvenančių salos šiaurės rytų dalyje. Kalbančiųjų skaičius – apie 10 tūkst. žmonių (2008 m.), nors pačių atajalų suskaičiuota ~86 tūkst. Skiriamos dvi pagrindinės tarmės: skulikų (Squliq) ir colių (C’uli’, Ts’ole’). Kalba užrašoma lotyniškais rašmenimis, dabartinė rašyba nustatyta 2005 m. Tai viena plačiau tebevartojamų ir geriausiai aprašytų Formozos kalbų. Kalbą vartoja daugiausia tik suaugusieji, jai gresia išnykimas.